ગુરમેહર કૌરના પિતા મંદીપ સિંહ કારગિલ યુદ્ધમાં શહીદ થયા હતા. એબીવીપી વિરુદ્ધ સોશિયલ મીડિયા પર કેમ્પેન શરૂ કરતાં તેણે ફેસબૂક પર એક તસવીર પોસ્ટ કરી હતી, જેમાં તેણે હાથમાં પકડેલા પોસ્ટકાર્ડ પર લખ્યું હતું, પાકિસ્તાને નહીં, યુદ્ધે મારા પિતાનો જીવ લીધો છે. બસ ત્યારબાદ સોશિયલ મીડિયા પર જંગ છેડાઇ ગઇ. લોકોએ ગુરમેહરને દેશદ્રોહી ગણાવી, તો સામે ઘણા લોકો તેના સમર્થનમાં આગળ આવ્યા. વિરેન્દ્ર સહેવાગ, બબીતા ફોગાટ જેવી હસ્તીઓએ સોશિયલ મીડિયા પર આ અંગે ગુરમેહરની મજાક બનાવી હતી, હવે જાહેદ અખ્તરે આ યુદ્ધમાં ઝંપલાવતા ગુરમેહરના સમર્થનમાં ટ્વીટ કર્યું છે.